Da jeg i sin tid skulle skifte fra TDC til Telenor var det en mildest talt håbløs oplevelse, der strakte sig over flere måneder.
Telenor opsagde TDC abonnementet uden at oprette en ny forbindelse. Utallige opkald (mere end 10) førte ingen vegne. En del gange blev opkaldene blot afbrudt og man kunne ringe op og stå i telefonkø igen. De gange, hvor man ikke blev smidt af, var alt medarbejderne kunne komme op med: prøv at reboote modemet med en kuglepen etc.

Udstyret blev skiftet ud og det virkede stadig ikke. På det tidspunkt var der gået flere måneder uden internet. Jeg ringede da en sidste gang. Havde besluttet, at hvis de ikke ville løse problemer ville jeg ny opsige mit mellemværende med Telenor. Jeg beskrev min historie for telefonsupportmedarbejderen og blev nu, for første gang viderestillet til en egentlig teknisk support medarbejder. Han kunne oplyse mig om at forbindelsen aldrig var blevet oprettet, da jeg tilsyneladende ikke havde oplyst Telenor om at jeg havde en DSL telefon. Tak for kaffe, jeg havde naturligvis oplyst Telenor om at jeg havde en telefon og at denne skulle flyttes med. Jeg blev oplyst om at man nu ville foranledige at min internetforbindelse ville blive oprettet, hvilket blev effektueret et par uger senere.

Telenor holdt sig ikke tilbage for at udskrive regninger, selvom forbindelsen ikke var blevet oprettet. Jeg var i den forbindelse nødt til at skrue bissen på for at få eftergivet den tid der var gået fra Telenor mente at forbindelsen skulle have virket og indtil den dag, hvor den rent faktisk kom til at virke. Selvsagt gav Telenor ingen form for rabat/ kompensation eller lignende for det forløb jeg som kunde skulle igennem før jeg kunne få en virksom bredbåndsforbindelse.

Da bestilte bredbåndsforbindelsen havde Telenor et tilbud der gik på gratis mobilbredbånd i en periode. Jeg havde i min naivitet regnet med at det ville kunne oprettes i løbet af et par dage. Jeg modtog da også et simkort og en dongle indenfor en uge. Simkortet var dog ikke aktiveret og utallige opkald til kundeservice gav kun svar som: vi har meget travlt, du skal prøve at gå udenfor med dit udstyr, med Telenor kan du ikke regne med dækning indendørs (jeg bor midt i Kbh) osv. Jeg fik efter et par uger testet simkortet direkte i en pc med simcard reader, simkortet var ikke aktiveret, Telenor havde tilsyneladende ikke til hensigt at aktivere det?

Nu er det efterhånden nogle år siden. Det mobile bredbånd kom aldrig til at fungere og blev helt opgivet fra min side. Bredbåndet har virket nogenlunde ok. Inden for den sidste måned er det dog begyndt at blive ganske upålideligt, mange store udenlandske sider loader ikke i første eller andet forsøg. Så skal man lige vente et par minutter og prøve igen. Samtidig kan jeg se med min iPhone (ikke Telenor) at siden fint kan loader når forbindelsen er tilstede. Jeg orker ikke Telenors kundeservice igen, hvorfor jeg har valgt at poste her.
------------------------

Opdatering. Jeg hørte aldrig noget fra Telenord. Det er vist mest varm luft.
Tid til at se sig om efter en anden udbyder.
-------------------------
2. opdatering:
Her 4 måneder siden den første anmeldelse er Telenor pludselig vågnet op til dåd. Jeg blev ringet op i dag og Telenor tilbød at udskifte den router jeg har installeret, da den ifølge dem er forældet. Det tekniske problem som er tilstede har åbentlyst intet at gøre med routeren, så jeg kan allerede nu, se hvor det bærer henad, med endeløse korespondencer og senden pakker frem og tilbage.
Det var nu glimrende at de ringede. For nu får jeg taget mig sammen og får en anden forbindelse

Tak Telenor!